text: Eftir fleiri áheitanir hevur Randi Kúrberg nú greitt úr hondum bók, sum er ein gongutúrur saman við pápa hennara, Jørleif, út á Reyn.
text: #000003
text: Søgurnar vóru gamaní hansara, og hann segði tær upp á sín máta, men kortini ikki meira enn so, at hann segði tær bæði fyri sínum lurtarum og saman við teimum. Minnið og ansurin fyri, hvat kundi vera ella gerast ein góð søga, vóru helst álitið. Haraftrat hevði hann tær eisini frá onkrum, og hann stykkjaði saman bæði við at leita í skrivaðum heimildum og spyrja seg fyri hjá fróðarfólki. Hvussu gongur tað munnliga upp á papírinum? Ber til hjá babba at siga søgurnar saman við sínum lurtarum í bók við myndum og teksti, men ongari rødd, ongum eygnasambandi og ongari ábending ella tilsiping frá áhoyraranum, sum neista til enn eina „nýggja“ søgu? Eg veit ikki, men kveikir hon okkurt í onkrum, sum hevur hug at bera komandi ættum tað, hevði tað frøtt lærarahjarta hansara.
text: #000008
text: Søgulig hús í Vestmanna sett til sølu
text: #000015